ผมเป็นคนออกกำลังกายและมีเหงื่อเล็กน้อย แต่ระหว่างทำงานก็มีเหงื่อออก รู้สึกว่าที่อวัยวะเพศและกางเกงในมีความอับชื้นมีอาการคันเล็กน้อย หลังจากเลิกกิจกรรมแล้วกลับมาชำระร่างกายเสร็จแล้ว พบว่าที่โคนอวัยวะเพศ มีตุ่มแดงๆขึ้นมา 1-2 จุด ไม่มีอาการคัน และที่บริเวณหัวเหน่ามีตุ่มขึ้นตามขน ไม่ทราบว่าอาการดังกล่าวนี้ คืออะไรครับ ที่โคนอวัยวะเพศ และที่หัวเหน่าใช่เห่าหรือโลน รึเปล่าครับ ผมมีความกังวลใจและจิตตกมากครับ รบกวนด้วยนะครับ
สวัสดีค่ะ ตุ่มที่บริเวณอวัยวะเพศชายมีสาเหตุได้จาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5.เชื้อราบริเวณผิวหนัง หากมีความอับชื้นมากร่วมด้วยส่วนโลนที่อวัยวะเพศนั้นก็เกิดได้เช่นกัน โดยอาจมีอาการตุ่มแดง คัน มักเป็นบริเวณที่มีขนมาก โดยจะคันเด่นเป็นหลักการให้ได้การวินิจฉัยที่แน่นอนต้องอาศัยการตรวจร่างกายร่วมกับนำสารคัดหลั่งจากตุ่ม (ถ้ามี) ไปตรวจทางห้องปฏิบัติการเพิ่มเติมว่าเป็นอะไรค่ะการดูแลตัวเองเบื้องต้น ไม่ไปแกะตุ่มแดง หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ พยายามไม่ก่อให้เกิดความอับชื้นบริเวณอวัยวะเพศควรไปพบแพทย์เมื่อตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ถ้าตอนนี้กังวลก็สามารถไปพบแพทย์ได้เลยไม่ต้องรอให้มีอาการดังกล่าว